Кристофано Аллори

**Кристофа́но Алло́ри** (итальян телендә: Cristofano Allori, 1577 елның 17 октябре, Флоренция— 1621 елның 2 апреле, Флоренция) —Флоренция мәктәбе маньеризм чорының итальян живописецы. Кече Бронзино кушаматлы живописец Алессандро Аллориның улы һәм өйрәнчеге, әтисе үзен остазы хөрмәтенә “Алессандро Бронзино Аллори” дип атаган.

## Тәрҗемәи хәле

Кристофано Аллори 1577 елның 17 октябрендә Флоренциядә туган һәм живописьнең беренче сабакларын әтисе Алессандро Аллоридан алган, әмма соңыннан вәкилләре венециялеләрнең бай колоритын флорентиялеләрнең рәсемгә һәм яктылык-күләгә ярдәмендә “форманың капшау сиземе”нә игътибар белән кушарга омтылган соң флорентиялеләр мәктәбенең җитәкчеләренең берсе Грегорио Пагани остаханәсенә кергән..
Кристофано шулай ук Санти ди Тито һәм Чиголидан (Лодовико Карди) өйрәнгән. Яшь чагында ук Кристофано Аллори Медичи гаиләсенең сарай яны портретисты булган һәм аның тарафыннан алынган күп заказлар аның алдан килүчесе Бронзино портретларының күчермәләре булган.
Аллориның иң мәшһүр картинасы – “Олоферн башы белән Юдифь”. Каһарман рәссамның иптәш кызы, гүзәл “Ла Мадзафирра”дан ясалган (ул шулай ук аның Мария Магдалинасында сурәтләнгән, ә Олофернның башы – автопортрет . Төп юрама булып 1613 ел белән даталанган Британия король тупланмасында картина булып тора. Флоренциядә Палаццо Питтида 1620 ел юрамасы иң мәшһүр юрама булып тора, остаханә өйрәнчекләре ясаган тагын берничә күчермә бар. 1613 елда ясалган бер күчермә Ватикан Пинакотекасында урнашкан, ә икенчесе - Берлин картина галереясендә. Кристофано Аллори тенебристларның һәм шулай ук Корреджо живописенең гаять зур йогынтысын кичергән. Моның турында уникаль, гәрчә живопись буенча зәгыйфь Корреджоның югалтылган “Укучы Мария Магдалина” картинасының күчермәсе шәһадәт итә.  
Башка мәшһүр әсәрләр: “Изге Юлиан Кунак Кабул Итүче” (Питти галереясендә), “Иоанн Чукындыручы сахрада” (шунда ук), “Үкенүче Мария Магдалина” (Флоренциядә Уффици галереясендә), “Хачта йоклаучы бәби Гайсә” (Уффици) һәм “Изабелла Арагонлы Карл VIII аяклары янында” (Лувр, Париж)
.

«Юдифь Олоферн башы белән» картинасын Альфред де Мюссе Италия сәнгатенең иң яхшы әсәрләренә керткән.

Кристофано Аллори 1621 елның 2 апрелендә туган шәһәрендә үлгән.
Санкт-Петербург Эрмитажында Кристофано Аллориның “Товий һәм фәрештә” картинасы бар
.

## Галерея

Cristofano allori, autoritratto, 1610-17 ca. (gdsu).jpg|Автопортрет. 1610 һәм 1617 арасында. Кәгазь, итальян карандашы, сангина. Уффици, Флоренция
Allori, Cristofano - Portrait of Maria Magdalena of Austria (Prado).jpg| Мария Магдалина Австрияле портреты. Як. 1609. Киндер тукыма, май. Прадо, Мадрид
Allori C Maddalena leggente.jpg|Мария Магдалина укучы. Киндер тукыма, май. Корреджоның югалтылган оригиналы күчермәсе (1527-1530)
Criistofano Allori San Giuliano.jpg|Изге Юлиан дини мөсафирләрне кунак итә. 1610 һәм 1620 арасында. Киндер тукыма, май. Палаццо Питти, Флоренция
Allori C San Giovanni.jpg|Изге Иоанн Чукындыручы сахрада. 1600-ынчы еллар. Киндер тукыма, май. Палаццо Питти, Флоренция
Cristofano Allori - Cosimo II (1608-1618).jpg|Козимо II де Медичи. 1608 һәм 1618 арасында. Киндер тукыма, май. Палаццо Питти, Флоренция
Cristofano Allori Ritratto virile.jpg|Ир-ат портреты. 1505. Киндер тукыма, май. Палаццо Питти, Флоренция
Cristofano allori, ritratto di donna, su rame 02.jpg|Хатын-кыз портреты. Шәхси туплама


## Искәрмәләр

## Әдәбият
* *Maria Luisa Becherucci*. Allori, Cristofano. // Dizionario Biografico degli Italiani. / Ed.: Alberto M. Ghisalberto. — Bd. 2. — Rom, 1960.
Төркем:Рәссамнар